Shotlandiya milliy futbol terma jamoasi
Shotlandiya milliy futbol terma jamoasi xalqaro futbolda Shotlandiya sharafini himoya qiladi. Shotlandiya futbol assotsiatsiyasi tomonidan nazorat qilinadi. Bugungi kunda FIFAga aʼzo hisoblanadi. Shotlandiya terma jamoasi 1872-yilda birinchi xalqaro oʻyinini Angliyaga qarshi oʻtkazadi. Shotlandiya va Angliya terma jamoalari dunyodagi eng keksa milliy futbol jamoalaridir. Shotlandiya Angliya bilan uzoq muddatli raqobatga ega, ular 1872-yildan 1989-yilgacha har yili oʻrtoqlik uchrashuvlari oʻtkazgan. 1989-yildan beri jamoalar atigi sakkiz marta toʻqnash kelishgan. Oxirgi marta 2021-yil iyun oyida 2020-yilgi Yevropa chempionati guruh oʻyinida bellashdi. Shotlandiya sakkiz marta FIFA Jahon chempionati va uch marta UEFA Yevropa chempionatida qatnashgan. Ammo hech qachon final turnirining birinchi guruh bosqichidan oʻta olmagan. Jamoa 1967-yilda 1966-yilgi Jahon kubogi gʻolibi Angliyani Wembley stadionida 3:2 hisobida magʻlub etdi. Ushbu oʻyinda Archi Gemmill 3-daqiqada Shotlandiya tarixidagi eng mashhur gollardan biriga mualliflik qilgan. Terma jamoa 1978-yilgi Jahon chempionatida Gollandiyaga qarshi 2 ta gʻalaba qayd etgan. 2008-yilgi Yevropa chempionati saralash guruhida Shotlandiya 2006-yilgi Jahon chempionini Italiyani magʻlub etdi. Ikkinchi oʻrinni egallagan Fransiya esa 1:0 hisobda magʻlub etildi. Shotlandiya muxlislari Tartan armiyasi laqabi bilan tanilgan. Shotlandiya futbol assotsiatsiyasi Shotlandiya terma jamoasi safida 50 dan ortiq oʻyin oʻtkazgan har bir futbolchi uchun faxriy yorliq ishlab chiqgan. Kenny Dalglish 1971-1986-yillar oraligʻida 102 marta oʻynagan Shotlandiya futbolchilari oʻrtasida rekordchi hisoblanadi. Dalglish Shotlandiya terma jamoasi safida 30 ta gol urgan va Denis Law bilan eng koʻp gol urish boʻyicha rekordchi sanaladi.